辭餽金
作者：高登
朝代：宋

paragraphs: 劉君政成□□□，闔境歡謠騰載道。
民不見吏犬無聲，持以百錢勤父老。
嗟我官卑志未伸，於人何德人稱好。
騰牒當途願丐留，餽贐交馳雜金寶。
天涯百指携空囊，號寒啼饑日相惱。
可取無取未傷廉，爲念易污惟皓皓。
不如買書惠泮宮，聊助賢侯采芹藻。
別後青衿倘見思，窗前黄卷宜探討。